**LAZDIJŲ RAJONO SAVIVALDYBĖS TARYBA**

**SPRENDIMAS DĖL LAZDIJŲ RAJONO SAVIVALDYBĖS VIETOS GYVENTOJŲ APKLAUSOS TVARKOS APRAŠO PATVIRTINIMO**

|  |  |
| --- | --- |
|  | 2021 m. kovo 16 d. Nr. 34-695  Lazdijai |
|  |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 44 punktu, 18 straipsnio 1 dalimi, 45 straipsnio 7 dalimi, Lazdijų rajono savivaldybės taryba n u s p r e n d ž i a :

1. Patvirtinti Lazdijų rajono savivaldybės vietos gyventojų apklausos tvarkos aprašą (pridedama).

2. Pripažinti netekusiu galios Lazdijų rajono savivaldybės tarybos 2013 m. vasario 28 d. sprendimą Nr. 5TS- 638 ,,Dėl Lazdijų rajono savivaldybės vietos gyventojų apklausos tvarkos aprašo ir vietos gyventojų apklausos komisijos nuostatų tvirtinimo” su visais jo pakeitimais ir papildymais.

Savivaldybės merė Ausma Miškinienė

Airida Blaževičiūtė, tel. (8 687) 49 047

PATVIRTINTA

Lazdijų rajono savivaldybės tarybos

2021 m. kovo d.

sprendimu Nr.

**LAZDIJŲ RAJONO SAVIVALDYBĖS VIETOS GYVENTOJŲ APKLAUSOS TVARKOS APRAŠAS**

1. **BENROSIOS NUOSTATOS**

1. Lazdijų rajono savivaldybės vietos gyventojų (toliau – vietos gyventojų) apklausos tvarkos aprašas (toliau – Aprašas) reglamentuoja vietos gyventojų apklausos (toliau vadinama – Apklausa) principus, būdus, subjektus, dalyvius, organizavimą, rezultatų nustatymą ir naudojimą.

2. Apklausos tikslas – sužinoti vietos gyventojų nuomonę viešųjų savivaldybės reikalų tvarkymo klausimais. Užtikrinti vietos gyventojų tiesioginį dalyvavimą Lazdijų rajono savivaldybei (toliau – savivaldybė) priimant svarbius sprendimus.

3. Savivaldybė sudaro sąlygas vietos gyventojams dalyvauti tvarkant viešuosius savivaldybės reikalus juos informuodama, konsultuodamasi, vertindama ir viešindama konsultavimosi su vietos gyventojais rezultatus ir įtraukdama į sprendimų priėmimą.

1. **APKLAUSOS PRINCIPAI IR TEIKIAMI KLAUSIMAI**

4. Apklausos rezultatai sprendimą priimančiam savivaldybės administravimo subjektui yra patariamojo pobūdžio.

5. Dalyvavimas apklausoje yra laisvas ir grindžiamas visuotine, lygia teise tiesiogiai pareikšti nuomonę.

6. Apklausą inicijuoti ir joje dalyvauti gali asmenys, kuriems apklausos dieną yra suėję 18 metų ir kurie savo gyvenamąją vietą yra deklaravę savivaldybės teritorijoje arba kurie yra įtraukti į gyvenamosios vietos nedeklaravusių asmenų apskaitą savivaldybėje. Šiam reikalavimui užtikrinti tvarkomi asmens duomenys: asmens vardas, pavardė, gimimo data ir gyvenamosios vietos adresas.

7.  Apklausai gali būti teikiami klausimai, kuriuos savivaldybė sprendžia atlikdama savarankiškąsias funkcijas. Savivaldybės taryba gali nustatyti klausimus, kuriems spręsti turi būti organizuojamos apklausos.

8.  Apklausos dėl savivaldybių steigimo, esamų savivaldybių panaikinimo, taip pat jų teritorijų ribų bei centrų nustatymo ir keitimo bei gyvenamųjų vietovių teritorijų ribų nustatymo ir keitimo, pavadinimų joms suteikimo ir keitimo organizuojamos vadovaujantis Lietuvos Respublikos teritorijos administracinių vienetų ir jų ribų įstatymu.

1. **APKLAUSOS BŪDAI IR APKLAUSOS TERITORIJA**

9. Apklausos būdą ir apklausos teritoriją pasiūlo apklausos iniciatorius, sprendimą dėl apklausos būdo, laiko, vietos, trukmės ir apklausos teritorijos priima meras, skelbdamas apklausą.

10. Apklausos būdai yra šie:

10.1. tiesioginis vietos gyventojų nuomonės įrašymas į apklausos dalyvių sąrašo lapus;

10.2. apklausa elektroninių ryšių priemonėmis savivaldybės interneto svetainėje. Atliekant apklausą elektroninių ryšių priemonėmis savivaldybės interneto svetainėje, turi būti užtikrinti Lietuvos Respublikos vietos savivaldos (toliau – vietos savivaldos) įstatymo 40 straipsnio 3 dalyje nustatyti reikalavimai, taip pat turi būti užtikrinta galimybė vietos gyventojams pateikti savo nuomonę apklausoje teikiamu klausimu šios dalies 10.1 punkte nustatytu būdu.

11. Apklausa gali būti surengta visoje savivaldybės teritorijoje, seniūnijos (kelių seniūnijų) aptarnaujamoje teritorijoje (aptarnaujamose teritorijose) ar jos (jų) dalyse arba gyvenamosios vietovės teritorijoje ar jos dalyje. Apklausos teritorija parenkama atsižvelgiant į tai, kurios teritorijos vietos gyventojams sprendimas, dėl kurio teikiamas klausimas apklausai, turės tiesioginį poveikį.

1. **APKLAUSOS PASKELBIMAS IR JOS ĮGYVENDINIMAS**

12. Apklausos paskelbimo iniciatyvos teisė priklauso merui, savivaldybės tarybai, seniūnui ir savivaldybės gyventojams.

13. Meras apklausos paskelbimo iniciatyvos teisę įgyvendina reglamento nustatyta tvarka.

14. Savivaldybės taryba apklausos paskelbimo iniciatyvos teisę įgyvendina ne mažiau kaip 1/4 savivaldybės tarybos narių grupės reikalavimu reglamento nustatyta tvarka.

15. Seniūnas seniūnijos aptarnaujamoje teritorijoje gali inicijuoti apklausą dėl jo kompetencijai priskirtų klausimų. Seniūnas apklausos iniciatyvos teisę įgyvendina reglamento nustatyta tvarka.

16. Savivaldybės gyventojai apklausos paskelbimo iniciatyvos teisę įgyvendina ne mažiau kaip 5 procentų iniciatyvinės grupės siūlomos apklausos teritorijos vietos gyventojų reikalavimu.

17. Apklausos paskelbimo iniciatyvos teisę vietos gyventojai įgyvendina tiesiogiai. Šiam tikslui sudaroma iniciatyvinė grupė iš ne mažiau kaip 10 vietos gyventojų. Iniciatyvinės grupės atstovas (atstovai) pateikia savivaldybės administracijos direktoriui prašymą įregistruoti iniciatyvinę grupę.

18.  Iniciatyvinės grupės prašyme turi būti nurodyta: apklausai teikiamo klausimo tekstas, siūlomas apklausos būdas, siūloma apklausos teritorija ir iniciatyvinės grupės atstovas (atstovai). Iniciatyvinės grupės atstovas (atstovai) prašyme nurodo duomenis, sudarančius galimybę užtikrinti vietos savivaldos 40 straipsnio 3 dalyje nustatytą sąlygą asmenims, inicijuojantiems apklausą: savo vardą, pavardę, gimimo datą ir gyvenamosios vietos adresą.

19. Jeigu iniciatyvinės grupės prašyme pažymima, kad apklausai teikiamo klausimo tekstas yra preliminarus, šios grupės atstovo prašymu savivaldybės administracija suteikia reikalingą pagalbą rengiant galutinį apklausai teikiamo klausimo tekstą. Galutinį klausimo tekstą pasirašo visi iniciatyvinės grupės nariai ir jis pateikiamas savivaldybės administracijos direktoriui.

20. Savivaldybės administracijos direktorius, gavęs iniciatyvinės grupės prašymą ir galutinį apklausai teikiamo klausimo tekstą, ne vėliau kaip per 2 darbo dienas įregistruoja iniciatyvinę grupę ir išduoda jos atstovui (atstovams) vidaus reikalų ministro patvirtintos formos gyventojų parašų dėl reikalavimo paskelbti apklausą rinkimo lapus.

21. Gyventojų iniciatyvos paskelbti apklausą teisei įgyvendinti nustatomas 2 mėnesių laikotarpis. Jis skaičiuojamas nuo vietos gyventojų parašų dėl reikalavimo paskelbti apklausą rinkimo lapų išdavimo dienos.

22. Jeigu per šio straipsnio 21 dalyje nustatytą terminą nesurenkamas reikiamas siūlomos apklausos teritorijos vietos gyventojų parašų skaičius, laikoma, kad apklausos paskelbimo iniciatyvos teisė neįgyvendinta.

23. Iniciatyvinė grupė, surinkusi reikiamą siūlomos apklausos teritorijos vietos gyventojų parašų dėl reikalavimo paskelbti apklausą skaičių, šių parašų rinkimo lapus perduoda savivaldybės administracijos direktoriui per šio straipsnio 21 dalyje nustatytą terminą.

1. **SPRENDIMO PASKELBTI APKLAUSĄ PRIĖMIMAS IR APKLAUSOS ORGANIZAVIMAS**

24. Jeigu per šio aprašo 21 dalyje nustatytą terminą yra surinktas reikiamas siūlomos apklausos teritorijos vietos gyventojų parašų dėl reikalavimo paskelbti apklausą skaičius ir parašų rinkimo lapai perduoti savivaldybės administracijos direktoriui ir nenustatyta vietos gyventojų parašų klastojimo atvejų ar savanoriškumo principo pažeidimų, ne vėliau kaip per 10 darbo dienų nuo parašų rinkimo lapų perdavimo savivaldybės administracijos direktoriui dienos, meras privalo paskelbti apklausą.

25. Kai apklausos paskelbimo iniciatyvos teisė įgyvendinama ne mažesnės kaip 1/4 savivaldybės tarybos narių grupės reikalavimu arba yra gauta reglamento nustatyta tvarka seniūno iniciatyva paskelbti apklausą, meras privalo paskelbti apklausą ne vėliau kaip per 10 darbo dienų nuo šių reikalavimų gavimo.

26.  Mero potvarkyje paskelbti apklausą turi būti nustatyta:

26.1. apklausai teikiamo klausimo tekstas;

26.2. apklausos teritorija;

26.3. būdas, data, vieta, trukmė;

26.4. apklausos komisijos sudėtis (nurodomi šie duomenys: komisijos nario vardas, pavardė, jo pareigos komisijoje; jeigu komisijos narys yra savivaldybės administracijos valstybės tarnautojas ar darbuotojas, dirbantis pagal darbo sutartį, nurodomos ir jo pareigos savivaldybės administracijoje, jeigu komisijos narys yra iniciatyvinės grupės deleguotas asmuo, nurodoma, kad tai yra iniciatyvinės grupės atstovas).

27. Apklausos komisijos nariai gali būti savivaldybės administracijos valstybės tarnautojai ir darbuotojai, savivaldybės tarybos nariai, seniūnaičiai, iniciatyvinės grupės, iniciavusios apklausos paskelbimą, nariai.

28. Mero potvarkis paskelbti apklausą ir informacija gyventojams apie numatomą konsultavimąsi turi būti paskelbti laikantis vietos savivaldos įstatymo 37 straipsnyje nustatytų reikalavimų.

29. Apklausą organizuoja savivaldybės administracijos direktorius šio aprašo nustatyta tvarka.

1. **REZULTATŲ PASKELBIMAS IR APKLAUSAI TEIKTŲ KLAUSIMŲ SVARSTYMAS**

30. Apklausos rezultatus ne vėliau kaip per 5 darbo dienas po apklausos pabaigos apklausos komisija pateikia merui. Meras paskelbia apklausos rezultatus, laikydamasis vietos savivaldos įstatymo 37 straipsnyje nustatytų reikalavimų.

31. Savivaldybės taryba privalo artimiausiame savivaldybės tarybos posėdyje reglamento nustatyta tvarka svarstyti apklausai pateiktą klausimą, jeigu savo nuomonę pateiktu klausimu pareiškė ne mažiau kaip 10 procentų apklausos teritorijos gyventojų, turinčių teisę dalyvauti apklausoje.

32. Savivaldybės tarybos sprendime dėl apklausai pateikto klausimo turi būti nurodyti apklausos rezultatai ir savivaldybės tarybos sprendimo motyvai. Savivaldybės tarybos sprendimas dėl apklausai pateikto klausimo turi būti paskelbtas laikantis vietos savivaldos įstatymo 37 straipsnyje nustatytų reikalavimų.

1. **TIESIOGINIS VIETOS GYVENTOJŲ NUOMONĖS ĮRAŠYMAS Į APKLAUSOS DALYVIŲ SĄRAŠO LAPUS**

33. Apklausos dalyviai – tai savanoriškai atvykę į Apklausos vykdymo vietą ir pareiškę norą dalyvauti Apklausoje asmenys, ne jaunesni kaip 18 metų.

34. Mero potvarkyje nustatytu laikotarpiu, nustatytoje vietoje asmenims atvykstant atliekami šie veiksmai:

34.1. asmuo pateikia savo tapatybę patvirtinantį dokumentą, komisija įrašo asmenį į Apklausos dalyvių sąrašo lapą (1 priedas);

34.2. komisija, įsitikinusi, kad asmuo gyvena apklausiamoje teritorijoje, duoda pasirašyti Apklausos lapą (2 priedas) po pasirinktu variantu ,,Taip“ arba ,,Ne”.

35. Apklausos dalyvis, kuris dėl fizinės negalios neįstengia pats pasirašyti, gali nurodyti kitą asmenį (išskyrus komisijos narį), kuris vietoj jo pasirašytų.

36. Jeigu Apklausos reikia keliems sprendimams priimti, dėl kiekvieno jų balsuojama atskirame Apklausos dalyvių sąrašo lape.

37. Pasibaigus Apklausos laikui, suskaičiuojami nepanaudoti Apklausos dalyvių sąrašo lapai ir jų skaičius įrašomas Apklausos balsų skaičiavimo protokole ( 3 priedas). Po to suskaičiuojami panaudoti Apklausos dalyvių sąrašo lapai ir jų skaičius įrašomas Apklausos balsų skaičiavimo protokole. Apklausos komisijos nariai pasirašo Apklausos balsų skaičiavimo protokole.

1. **APKLAUSA ELEKTRONINIŲ RYŠIŲ PRIEMONĖMIS SAVIVALDYBĖS INTERNETO SVETAINĖJE**

38. Apklausa vykdoma mero potvarkyje nurodytu laikotarpiu.

39. Elektroninio ryšio priemonėmis vietos gyventojai savo nuomonę gali išreikšti savivaldybės internetinėje svetainėje, skirtiems Apklausos vykdomiems klausimams sukurtame reklaminiame skydelyje.

40. Apklausos komisija, pasibaigus Apklausos laikotarpiui, suskaičiuoja vietos gyventojų balsus ,,Taip“ ir ,,Ne“. Balsai yra surašomi į Apklausos protokolą (3 priedas). Protokolas pasirašomas Apklausos komisijos.

41. Atliekant apklausą elektroninių ryšių priemonėmis savivaldybės internetinėje svetainėje, turi būti užtikrinti šio aprašo 6 punkte nustatytus reikalavimus.

1. **BAIGIAMOSIOS NUOSTATOS**

42. Apklausos organizavimo išlaidos apmokamos iš savivaldybės biudžeto.

43. Veiksmai ir sprendimai, priimti įgyvendinant Aprašą, gali būti skundžiami Lietuvos Respublikos administracinių bylų teisenos įstatymo nustatyta tvarka.

\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės vietos gyventojų

Apklausos tvarkos aprašo

1 priedas

Lapas Nr. ………….

**VIETOS GYVENTOJŲ APKLAUSOS DALYVIŲ**

**S Ą R A Š A S**

|  |  |
| --- | --- |
| Apklausai teikiamas klausimas |  |
| Apklausos būdas |  |
| Apklausos teritorija |  |
| Apklausos data |  |
| Apklausos vieta |  |
| Apklausos trukmė |  |

|  |  |  |  |  |
| --- | --- | --- | --- | --- |
| **Eil. Nr.** | **Vardas, pavardė** | **Gimimo data** | **Adresas** | **Parašu patvirtintas dalyvavimas** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Apklausos komisijos narys (parašas) Vardas, pavardė

Lazdijų rajono savivaldybės vietos gyventojų

Apklausos tvarkos aprašo

2 priedas

**VIETOS GYVENTOJŲ APKLAUSOS LAPAS**

|  |  |
| --- | --- |
| Apklausai teikiamas klausimas |  |
| Apklausos būdas |  |
| Apklausos teritorija |  |
| Apklausos data |  |
| Apklausos vieta |  |
| Apklausos trukmė |  |

|  |  |  |
| --- | --- | --- |
| *Klausimas* |  | *Žymėjimo pavyzdys* **X** |
| **TAIP** |  |
| **NE** |  |

Lazdijų rajono savivaldybės vietos gyventojų

Apklausos tvarkos aprašo

3 priedas

**VIETOS GYVENTOJŲ APKLAUSOS BALSŲ SKAIČIAVIMO   
PROTOKOLAS**

**Apie vykdytą vietos gyventojų apklausą dėl**

.

.

**Pateiktas klausimas**

.

**Savivaldybė**

**1.** Apklausiamos teritorijos vietos gyventojų, turinčių teisę dalyvauti apklausoje, skaičius –

**2.** Apklausoje dalyvavo ...... vietos gyventojų, jų dalis nuo bendro (1 punkto) skaičiaus – %

**3.** Vietos gyventojų, atsakiusių „Taip“, skaičius .........., jų dalis nuo dalyvavusiųjų – %

**4.** Vietos gyventojų, atsakiusių „Ne“, skaičius ..........., jų dalis nuo dalyvavusiųjų – %

**5.** Vietos gyventojų apklausos duomenų pasiskirstymas pagal seniūnijas ir gyvenamąsias vietoves:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Seniūnija | Vietos gyventojų apklausos balsų skaičiavimo protokolo priedo Nr. | Vietos gyventojų skaičius | | | Parašu patvirtintas atsakymas | | | |
| Iš viso | Dalyvavo apklausoje | | **TAIP** | | **NE** | |
| Iš viso | % | Iš viso | % | Iš viso | % |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

**6.** Priedai Nr. .......................................................................................

**Pastaba.** Priedai yra šio protokolo neatskiriamos dalys; juose yra surašomi vietos gyventojų apklausos duomenys pagal kiekvieną gyvenamąją vietovę.

**7.** Apklausos vykdymo data ir laikas: 20   m. .......... .... d. nuo 8.00 val. iki 22.00 val.

**8.** Protokolas pasirašytas: 20   m. .................. .......... d.

Apklausos komisijos pirmininkas

(parašas) (vardas, pavardė)

Apklausos komisijos pirmininko pavaduotojas (-ai)

(parašas) (vardas, pavardė)

Apklausos komisijos nariai:

1.

2.

3.

4.

5.

6.

7.

8.

9.

10.

11.

12.

(apklausos komisijos nario parašas) (vardas, pavardė)

**9.** Apklausos stebėtojų pastabos

|  |  |  |  |  |  |  |
| --- | --- | --- | --- | --- | --- | --- |
|  | Pildo apklausos stebėtojas | | | | Pildo apklausos komisija | |
| Eil. Nr. | Apklausos stebėtojo vardas, pavardė | Pastabas raštu teikiu, neteikiu | Pastabų lapų skaičius | Apklausos stebėtojo parašas | Priedo (pastabų) Nr. | Pirmininko parašas |
| 1 |  |  |  |  |  |  |
| 2 |  |  |  |  |  |  |
| 3 |  |  |  |  |  |  |
| 4 |  |  |  |  |  |  |
| 5 |  |  |  |  |  |  |
| 6 |  |  |  |  |  |  |
| 7 |  |  |  |  |  |  |
| 8 |  |  |  |  |  |  |
| 9 |  |  |  |  |  |  |
| 10 |  |  |  |  |  |  |

**Pastaba.** Apklausos stebėtojų pastabos, pateiktos raštu, yra šio protokolo neatskiriami priedai, su kuriais turi susipažinti apklausos komisija. Apklausos komisijos pirmininkas juos sunumeruoja ir pasirašo, priedų numerius įrašo į protokolą. Jeigu apklausos stebėtojas tik įrašo pastabų lapų skaičių, o pačių pastabų nepateikia, apie tai surašomas aktas, kurį pasirašo apklausos komisijos nariai. Toks aktas vietoj nepateiktų pastabų pridedamas prie šio protokolo, kaip neatskiriamas priedas.

Vietos gyventojų apklausos balsų skaičiavimo protokolo

\_\_\_\_\_\_\_\_ priedas

**Savivaldybė**   **Seniūnija**

| Eil. Nr. | Gyvenamoji vietovė | Lapų skaičius | Vietos gyventojų skaičius | | | Parašu patvirtintas atsakymas | | | |
| --- | --- | --- | --- | --- | --- | --- | --- | --- | --- |
| Iš viso | Dalyvavo apklausoje | | **Taip** | | **Ne** | |
| Iš viso | % | Iš viso | % | Iš viso | % |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  | **Iš viso:** |  |  |  |  |  |  |  |  |

Apklausos komisijos pirmininkas

(parašas) (vardas, pavardė)

Apklausos komisijos pirmininko pavaduotojas (-ai)

(parašas) (vardas, pavardė)

Apklausos komisijos nariai:

1.

2.

3.

4.

5.

6.

(apklausos komisijos nario parašas) (vardas, pavardė)

**LAZDIJŲ RAJONO SAVIVALDYBĖS TARYBOS SPRENDIMO**

**,,DĖL VIETOS GYVENTOJŲ APKLAUSOS TVARKOS APRAŠO PATVIRTINIMO” PROJEKTO AIŠKINAMASIS RAŠTAS**

2021-03-12

Lazdijų rajono savivaldybės tarybos sprendimo ,,Dėl vietos gyventojų apklausos tvarkos aprašo patvirtinimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 44 punktu, 18 straipsnio 1 dalimi.

***Šio sprendimo projekto tikslas –*** patvirtinti vietos gyventojų apklausos tvarkos aprašą, vadovaujantis naujai įsigaliojusio 2021 m. sausio 1 d. Lietuvos Respublikos Vietos savivaldos įstatymo 9 skirsnio pakeitimais. Tai pat pripažinti netekusiu galios vietos gyventojų apklausos tvarkos aprašą, patvirtintą Lazdijų rajono savivaldybės tarybos 2013 m. vasario 28d. sprendimo Nr. 5TS-638 ,,Dėl Lazdijų rajono savivaldybės vietos gyventojų apklausos tvarkos aprašo ir vietos gyventojų apklausos komisijos nuostatų tvirtinimo” ir visus šio sprendimo pakeitimus.

***Kaip šiuo metu yra sprendžiami projekte aptarti klausimai –*** šiuo metu galioja Lazdijų rajono savivaldybės gyventojų apklausos tvarkos aprašas, patvirtintas Lazdijų rajono savivaldybės tarybos 2013 m. vasario 28 d. sprendimo Nr. 5TS-638 ,,Dėl Lazdijų rajono savivaldybės vietos gyventojų apklausos tvarkos aprašo ir vietos gyventojų apklausos komisijos nuostatų tvirtinimo“.

***Kokių pozityvių rezultatų laukiama –*** priėmus šį Lazdijų rajono savivaldybės tarybos sprendimo projektą, bus suderintas su Lietuvos Respublikos Vietos savivaldos įstatymo naujai įsigaliojusiais 2021m. sausio 1 d. įstatymo 9 skirsnio pakeitimais.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta –*** priėmus šį Lazdijų rajono savivaldybės tarybos sprendimą, galimų neigiamų pasekmių nenumatoma.

***Kokie šios srities aktai tebegalioja ir kokius tebegaliojančius aktus būtina pakeisti ar panaikinti, priėmus teikiamą projektą –*** priėmus šį tarybos projektą, turi būti keičiamas šiuo metu galiojantis Lazdijų rajono savivaldybės tarybos veiklos reglamentas, kuris yra patvirtintas Lazdijų rajono savivaldybės 2020 m. birželio 19 d. sprendimu Nr. 5TS-412 ,,Dėl Lazdijų rajono savivaldybės tarybos veiklos reglamento tvirtinimo”, 15 skyrius ,,Vietos gyventojų apklausa“.

***Rengiant projektą gauti specialistų vertinimai ir išvados –*** dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Teisės, personalo ir civilinės metrikacijos skyriaus vyr. specialistė Airida Blaževičiūtė.

Teisės, personalo ir civilinės metrikacijos Airida Blaževičiūtė

skyriaus vyr. specialistė